***Life on Other Planets*** é o cuarto álbum de estudio da banda inglesa de rock alternativo Supergrass, publicado o 30 de setembro de 2002 a través dos selos Parlophone no Reino Unido e Island Records nos Estados Unidos. Trátase do seu primeiro disco con Rob Coombes como membro oficial do grupo, e orixinalmente o seu título ía ser *Get Lost*. A edición estadounidense do álbum incluía varias cancións extra e edicións ao vivo raras. Un deses temas endirecto fíxose famoso cando se descubriu que se escoita un disparo no fondo. O álbum chegou ao número 9 das listas británicas.

Concepto
--------

A banda afirma que gran parte da inspiración para este álbum obtivérona dunhas "vacacións de traballo" xuntos na Costa Azul francesa, escoitando a emisora francesa Nostalgie e vendo documentais do espazo de Carl Sagan. Carl Sagan e Douglas Adams están de feito mencionados na contraportada de *Life on Other Planets* baixo unha lista de agradecementos.

O nome do álbum estivo influenciado por esta excursión, pero tamén por un telescopio que o astrofísico e teclista da banda Rob Coombes levou con el ao estudio de gravación para ver os planetas; "...quedamos fascinados con todo o que está por riba nosa e ocorreusenos o título", explicou Mick Quinn.

A banda contratou un produtor externo, Tony Hoffer, para a gravación, tras sentir que o seu anterior traballo, *Supergrass*, carecía de parte da urxencia dos seus outros discos: "axudounos a manter as tomas bastante curtas e agradables", di Danny Goffey. "Realmente non perdimos o tempo porque el mantívonos en movemento. Se o tivésemos feito sós outra vez, volveríamonos realmente analíticos e comezaríamos a chorar y tratar de reparar as cousas que no estaban rotas".

O álbum estreouse no festival Meltdown no Royal Festival Hall de Londres o 28 de xuño de 2002, na edición comisionada por David Bowie.

Listaxe de cancións
-------------------

Tódolos temas escritos e compostos por Supergrass. 

| N.º | Título | Duración |
| --- | --- | --- |
| 1. | "Za"   | 3:04 |
| 2. | "Rush Hour Soul"   | 2:55 |
| 3. | "Seen the Light"   | 2:25 |
| 4. | "Brecon Beacons"   | 2:56 |
| 5. | "Can't Get Up"   | 4:02 |
| 6. | "Evening of the Day" (O tema é de feito un tributo á canción de Spinal Tap "All the Way Home", coa letra "If she's not on that 3:15, then I'm gonna know what sorrow means".) | 5:18 |
| 7. | "Never Done Nothing Like That Before"   | 1:43 |
| 8. | "Funniest Thing"   | 2:29 |
| 9. | "Grace"   | 2:30 |
| 10. | "La Song"   | 3:43 |
| 11. | "Prophet 15"   | 4:05 |
| 12. | "Run"   | 5:28 |

| Edición xaponesa en CD |
| --- |
| N.º | Título | Duración |
| 13. | "Velvetine"   | 3:39 |
| 14. | "Electric Cowboy"   | 5:09 |

Notas
-----

1. ↑  "The Strange Ones Supergrass Site". *www.strangeones.com*. Consultado o 2022-12-17.
2. 1 2 3  "OOR Magazine Article, translated from the Dutch by Leo Hoek van Dijke". *www.strangeones.com*. Consultado o 2022-12-17.
3. ↑  "Supergrass Bonus Quotes". *Under the Radar*. 2003-09-05. Archived from the original on 05 de setembro de 2003. Consultado o 2022-12-17.
4. ↑  "Supergrass Get Thrown For A L.O.O.P, Party With Skanks". *MTV*. Consultado o 2022-12-17.
5. ↑  "Supergrass' Limited Return". *NME*. Consultado o 2022-12-17.

|  |  |
| --- | --- |
| Control de autoridades | 
* Wd: Q1936222
* Discogs: 119379
* Metacritic: supergrass
* MusicBrainz: ID

 |